ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኣፍሪቃውያን ደቂ ኣንስትዮ ዝፍፀም ምኽንሻብ ከምዝነከየ መፅናዕቲ ሓቢሩ 12 ሕዳር 2018 ምንጪ ስእሊ, Barcroft Media via Getty Images መግለጺ ስእሊ, ኣብ ኬንያ ብልዕቲ ጓል ኣንስተይቲ እትኽንሽብ ሰበይቲ፡ ንመኸንሸቢ ዝኸውን ላማ ሒዛ ዘርእይ ስእሊ ኣብ ኣፍሪቃውያን ደቂሄዋን ዝፍፀም ምኽንሻብ፡ ኣብ ዝሓለፉ ክልተ ዓሰርተታት ዓመታት ከምዝነከየ፡ ሓድሽ መፅናዕቲ ሓቢሩ። ኣብ ዓለምለኸ ምርምር ጥዕና ዝተሓተመ እዚ ሓድሽ መፅናዕቲ ከምዝገለፆ፡ ትሕቲ 14 ኣብ ዝዕድሚአን ኣዋልድ ዝፍፀም ምኽንሻብ ብልዕቲ፡ 'ዓብይን ኣገዳስን ምንካይ ኣርእዩ' እዩ። እዚ ተግባር፡ ናይ ሰገናት ወይ ድማ ደቂኣንስትዮ ደጋዊ ክፋል ብልዕቲን ጎደቦን (ጭንቅራ) ዘውግድ ተግባር እዩ። ገለ ክፋል ማሕበረሰብ ከም መሰልን ናይ ሓደ ሕብረተሰብ መግለፂ ባህልን ገይሮም ዝወስድዎ እኳ እንተኾኑ፡ ተሓለቕቲ ሰብኣዊ መሰላት ግና፡ ዘይሰብኣውን ዘይሕጋውን ብምባል ይኹንንዎ። በዚ ዘስካሕክሕ ተግባር ግዳያት ዝኾና ደቂኣንስትዮ፡ ክፋል ብልዕተን ምስተቖረፀ ብዝፈስስ ደም ወይ ድማ ብረኽሲ ንሞት ክቃልዓ ይኽእላ። ካብዚ ብተወሳኺ፡ ደቂ ኣንስትዮ ሕዱር ሕማም ፣ ፀገም ስርዓተ ምርባሕን ወርሓዊ ፅግያትን፡ ከምኡ እውን ኣብ ግዘ ወሊድ ክሳብ ሞት ከብፅሕ ዝኽእል ዝተሓለላለኹ ፀገማት የስዕበለን። ቃልሲ ዘድልዮ ክሽቦ ደቂ ኣንስትዮ ጉዳይ ብህይወቱ እናሃለወ ብሓዊ ዝተቓፀለ ሶማልያዊ ቁጠዐ ፈጢሩ ኣስታት 200 ሚልየን ሰገናት ደቂኣንስትዮ ዓለም፡ ብፍላይ ድማ ኣብ ኣፍሪቃን ማእኸላይ ምብራቕን፡ ንምኽንሻብ ብልዕቲ ከም ዝተቓልዓ፡ ማእከል ህፃናት ውድብ ሕቡራት መንግስታት (ዩኒሴፍ) ይሕብር። ኣሃዛት'ከ እንታይ የርእዩ?
